สวัสดีค่ะ ตอนนี้หนูประจำเดือนไม่มาเกือบจะ 7 เดือนแล้ว นับตั้งแต่ประมานต้นเดือนธันวาคมของปีพ.ศ.2560 ถึงตอนนี้ก็เดือนมิถุนายน พ.ศ.2561แล้ว ประจำเดือนยังไม่มาเลย และตอนนี้หนูอายุ 15 ปีค่ะอีกประมาน2เดือนก็อายุครบ16ปี ตอนนี้ที่ประจำเดือนเริ่มมาไม่ปกติเป็นประมานตอนที่อยู่ ม.2 พอ ม.3 ก็เริ่มมาน้อยลงและช่วงตอนที่อยู่ ม.3 ก็เรียนหนังสือหนักและเครียดเรื่องเรียนและสอบ รับประทานอาหารก็ไม่ค่อยครบมื้อที่ควรจะทานและอาหาร 5 หมู่ ไม่ค่อยออกกำลังกายด้วยจนถึงตอนนี้อยู่ ม.4 แล้วค่ะเลยอยากจะทราบว่าอาการประจำเดือนมาไม่ปกติมีผลร้ายแรงหรือเปล่า เกี่ยวกับความเครียด การรับประทานอาหาร การออกกำลังกายไหม แล้วควรทำอย่างไรดีคะช่วยแนะนำให้หน่อยค่ะ เพราะตอนนี้หนูกังวลมากๆเลย และหนูยังไม่เคยมีเพศสัมพันธ์ทีค่ะ
สวัสดีค่ะ NTMaew,หากเคยมีประจำเดือนมาก่อนแล้ว ต่อมาประจำเดือนขาดหายไป ถือว่าเป็นประจำเดือนขาดชนิดทุติยภูมิ (secondary amenorrhea) โดยหากหายไปนาน 7 เดือนดังกล่าว อาจเกิดจาก1. การทำงานของรังไข่ผิดปกติไป เช่น จากการมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป มักพบในช่วงวัยรุ่นและวัยสาว2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นเนื่องจากประจำเดือนขาดหายไปนานยหลายเดือน แนะนำควรไปพบแพทย์เพื่อหาสาเหตุค่ะ ซึ่งหากเกิดจากการผลิตฮอร์โมนของรังไข่ผิดปกติ แพทย์ก็จะให้ยาปรับฮอรืมนมาทาน เพื่อให้ประจำเดือนมาเป็นปกติค่ะ